Publication: Magyar Közlöny
Issue: MK-2002-87 (Year: 2002, Number: 87)
Era: 1990-2004
Section: indítványozó utalt a 20/2000. (VI. 16.) AB határozatra
Paragraph Index: 279

b) cseréje esetén a hozzájárulás, illetõleg a megtagadás feltételeit. Az Lt. 86. §-ának (2) bekezdése pedig kimondja, hogy a kerületi önkormányzat e törvény és a fõvárosi közgyûlés rendeletének keretei között alkot önkormányzati rendeletet. Az Lt. az önkormányzati lakás bérbeadásának szociális feltételeit nem szabályozza, hanem a 3. § (1) bekezdésében a helyi önkormányzatot hatalmazza fel az e tárgyú rendeletalkotásra. A fõvárosban az önkormányzati lakások bérbeadásának szociális, jövedelmi és vagyoni feltételeit a Kgyr. határozza meg. A Kgyr. — a törvényi felhatalmazásának megfelelõen — csak azokat a szociális, jövedelmi, vagyoni feltételeket szabályozza, amelyek fennállása esetén a fõvárosban önkormányzati lakás szociális helyzet alapján történõ bérbeadásának helye van. Az indítványozó által is hivatkozott Abh. megállapítja: „A kerületi képviselõ-testület a tulajdonában álló lakások szociális, jövedelmi, vagyoni helyzet alapján történõ bérbeadásának szabályozása során kötve van a Kgyr. elõírásaihoz, csak annak keretei között állapíthat meg további szabályokat. Tekintettel arra, hogy a Kgyr. nem állapít meg a bérbeadás feltételeként helybenlakási követelményeket, ilyen feltételek elõírására felhatalmazást sem ad, a kerületi képviselõ-testület nem jogosult arra, hogy rendeletében az önkormányzati lakások szociális, jövedelmi és vagyoni helyzet alapján történõ bérbeadását — a szociális, jövedelmi, vagyoni feltételeken túl — további, a szociális helyzettel összefüggésben nem álló helybenlakási elõírásokhoz kösse.” (ABH 2000. 434., 437.) Az Ör. 6. § eljárás alá vont (1) bekezdése azáltal, hogy a tulajdonában lévõ lakások bérbeadásának valamennyi esetére nézve 5 éves, folyamatos, állandó, kerületi lakcímbejelentést követelt meg, ellentétes az Ötv., az Lt. és a Kgy. bemutatott szabályozásával. A ferencvárosi önkormányzat ugyanis túllépte rendeletalkotási hatáskörét, amikor a szociális tárgyú bérbeadásra vonatkozóan a szociális, jövedelmi, vagyoni körülmények körébe nem tartozó feltételt írt elõ a bérbeadás (illetve az azt megalapozó lakás-nyilvántartási kérelem) elõterjesztésének feltételeként. 1.2. Az Ör. 2. számú melléklete — az Ör. 5. § (6) bekezdésének értelmezõ szabálya alapján — a szociális, vagyoni, jövedelmi helyzet elbírálásához felhasználható pontszámokat tartalmazza. E melléklet 3.2. pontja — a családi körülményekre irányuló feltételek körében — a folyamatos lakáskérelem benyújtása óta eltelt évek számát 10 pont/év mértékben rendeli figyelembe venni. A lakáskérelem benyújtása óta eltelt idõszak vizsgálata nem tartozik azoknak a körülményeknek a körébe, amelyeket a kerületi önkormányzat — rendeletében — a szociális, vagyoni, jövedelmi helyzet elbírálása során értékelhet. A ferencvárosi önkormányzat azáltal, hogy a lakáskérelem elbírálásánál ilyen feltétel figyelembevételét írta elõ, túllépte rendeletalkotási hatáskörét. Mindezekre tekintettel az Alkotmánybíróság ezt az elõírást is — az e határozat indokolásának II. fejezet 1.1. pontjában kifejtettekkel azonos megfontolások alapján — alkotmányellenessé nyilvánította és a rendelkezõ részben foglaltak szerint megsemmisítette. 1.3. Az indítványozó a támadott jogszabályoknak a keletkezésükre visszamenõ hatályú megsemmisítését kérte.

Source: https://magyarkozlony.hu/hivatalos-lapok/e97a4e5168d574ae3e5740697d3c81d53fecbb45/dokumentumok/a83ffb681b82d2b07c8866ab25cf89f37967bf3c/letoltes